stanford-oval/wikipedia huggingface dataset:
Pidä saaristo siistinä

| --- | --- |
Pidä Saaristo Siistinä ry - Håll Skärgården Ren rf

Perustettu: 1969
Toiminta-alueet: Etelä-Suomi, Pohjanlahti, Itäinen Suomenlahti, Järvi-Suomi
Veneilijä tyhjentämässä käymäläjätteitä PSS ry:n kelluvalla imutyhjennysasemalla.

Pidä Saaristo Siistinä ry on kaikkien veneilijöiden ja vesilläliikkujien valtakunnallinen ympäristöjärjestö. Yhdistys on toiminut puhtaamman saaristo- ja järviluonnon puolesta jo vuodesta 1969. PSS ry:n toiminta-alueet ovat Saaristomeri, Saimaa, Päijänne, Pohjanlahti, Pirkanmaa ja Itäinen Suomenlahti.
Monipuolista työtä ympäristön hyväksi

Pidä Saaristo Siistinä ry:n työ vesiympäristön hyväksi koostuu kolmesta osa-alueesta:
ympäristönhuoltotyö
ympäristöviestintä
ympäristöprojektit
Kaikki toiminta tähtää Suomen merialueiden ja sisävesien, rantojen ja saariston puhtaana pitämiseen. Yhdistys edistää ja etsii ratkaisuja ympäristöystävälliseen veneilyyn ja vesillä liikkumiseen sekä satamatoimintaan.
Jätepisteitä, käymälöitä ja kelluvia imutyhjennysasemia

PSS ry tekee konkreettista ympäristöhuoltotyötä saaristossa, rannoilla ja järvillä. Yhdistys rakentaa ja huoltaa jätepisteitä, kuivakäymälöitä ja imutyhjennyslaitteita sekä järjestää romun ja vaarallisen jätteen erilliskeräyksiä. PSS ry ylläpitää lähes 200 Roope-palvelupistettä ympäri maata.
PSS ry huoltaa myös luonnon- ja retkisatamia erityisesti Järvi-Suomessa, Saimaalla ja Päijänteellä. Retkisatamien huoltotyöhön kuuluu muun muassa puuhuoltoa, yleisvalvontaa, jätepisteistä ja kuivakäymälöistä vastaamista sekä rakenteiden korjaamista ja uudisrakentamista.
Pidä Saaristo Siistinä ry:n Roope-palvelut tunnistaa iloisesta Roope-hylje-logosta ja löydät ne yhdistyksen sivuilta löytyvästä palvelukartasta. Palvelut tuotetaan yhdessä muun muassa kunnallisten jätehuoltoyhtiöiden, kuntien ja virkistysalueyhdistysten kanssa.
Roope-palvelut ovat aina mahdollisimman ympäristöä säästäviä, ja työssä käytetään ympäristön kannalta parhaimmiksi todettuja toimintatapoja. Roope-palveluiden käyttäjien toivotaan olevan PSS ry:n jäseniä.
Ympäristöviestintä

PSS ry:n ympäristöviestinnän kohderyhmiä ovat kaikki vesilläliikkujat: veneilijät, melojat, mökkeilijät, retkeilijät ja satamien pitäjät sekä yleisesti kaikki vesistöjen tilasta kiinnostuneet kansalaiset.
Tavoitteena on neuvoa, miten liikkua vesillä ympäristöä huomioivalla ja kunnioittavalla tavalla. Kaikilla yhdistyksen toiminta-alueilla noudatetaan yhteistä linjaa ja tuetaan tasapuolisesti vesilläliikkumismahdollisuuksia eri alueilla.
Yhdistyksen julkaisuja, ympäristöoppaita ja Roope-jäsenlehtiä voi ladata yhdistyksen nettisivuilta.
Kolme haastetta: roskat, ravinteet ja kemikaalit

Ympäristöprojektit ovat tärkeä osa PSS ry:n toimintaa, sillä niiden kautta tuotetaan ympäristötietoa ja -ratkaisuja veneilijöille ja kansalaisille. Kansallisia ja kansainvälisiä ympäristöprojekteja toteutetaan yhteistyössä yliopistojen, tutkimuslaitosten ja muiden ympäristöjärjestöjen kanssa.
Yhdistys etsii aktiivisesti ratkaisuja muun muassa vesistöjen roskaantumisen ja rehevöitymisen ehkäisemiksesi sekä haitallisten kemikaalien käytön vähentämiseksi veneillessä. Lue lisää aiheista Pidä Saaristo Siistinä ry:n kotisivujen Ympäristötietoa-osiosta.
Rahoitus

Työ puhtaan saaristoluonnon hyväksi vaatii jatkuvaa ja luotettavaa rahoitusta. PSS ry on jäsenperusteinen organisaatio. Jäseniä on noin 12 500. Jäsenmaksujen lisäksi yhdistyksen rahoitus koostuu pääosin ympäristöministeriöltä ja yhteistyökumppaneiltasaatavasta tuesta.
Jäsenyys

Jäsenet ovat toiminnan kulmakivi ja perusta. Jäsenet mahdollistavat monipuolisen työn saaristo- ja järviluonnon puhtaana pitämiseksi. Jäsenet ovat veneilijöitä, melojia, retkeilijöitä, saaristolaisia ja kaikkia, jotka haluavat olla mukana tukemassa toimintaa.
Jäsenet arvostavat puhtaita vesistöjä ja luontoa, ja osoittavat sen kiinnittämällä Roope-tarran veneeseensä, kanoottiinsa tai vaikka läppäriinsä.
Lisäksi jäsenet saavat käyttöönsä monipuoliset Roope-palvelut ja tukevat ympäristökasvatustyötä.
Aiheesta muualla

Pidä saaristo siistinä ry:n viralliset nettisivut
PSS ry:n kuivakäymälä ja jätepiste
PSS ry:n Saaristomeren huoltoalus M/S Roope tyhjentämässä syväkeräimiä Jurmossa
Quantum of Solace (videopeli)

| 007: Quantum of Solace |
| --- | --- |

Kehittäjä:   Treyarch Treyarch (PlayStation 3, Xbox 360) Eurocom (PlayStation 2) Beenox (Windows, Wii) Vicarious Visions (Nintendo DS) Nerve Software (moninpeli) 
Julkaisija:   Activision Activision Sony Computer Entertainment (PlayStation 3) JP Square Enix 
Jakelija:  MGM Interactive, Steam ja Nintendo eShop
Säveltäjä:  Christopher Lennertz
Pelisarja:  James Bond
Pelimoottori:  IW engine
Julkaistu:  EU 31. lokakuuta 2008NA 4. marraskuuta 2008AUS 19. marraskuuta 2008
Lajityyppi:  ensimmäisen persoonan ammuntapeli, kolmannen persoonan ammuntapeli (PS2, DS), toimintaseikkailu (DS)
Pelimuoto:  yksinpeli, moninpeli
Ikäluokitus:  BBFC: 12   ESRB: T     OFLC: M   PEGI: 16   USK: 18, 16 (PS2)   Nintendo DS   ESRB: T     OFLC: PG   PEGI: 16   USK: 12
Alusta:  PlayStation 2, PlayStation 3, Xbox 360, Microsoft Windows, Wii, Nintendo DS
Jakelumuoto:  DVD, Blu-ray, optinen levy, pelimoduuli
Lisää peliartikkeleitaVideopelien teemasivulla
Infobox OK  : 
007: Quantum of Solace on Treyarchin kehittämä sekä Activisionin ja Metro-Goldwyn-Mayerin julkaisema ensimmäisen persoonan ammuntapeli (PlayStation 2 -versio on kolmannen persoonan ammuntapeli). Peli julkaistiin vuonna 2008 PlayStation 2:lle, PlayStation 3:lle, Xbox 360:lle, Wiille, Nintendo DS:lle ja Microsoft Windowsille.
Peli perustuu Ian Flemingin luomaan vakoojahahmo James Bondiin ja erityisesti samana vuonna ensi-iltansa saaneeseen elokuvaan Quantum of Solace, jonka pääosaa näyttelee Daniel Craig. Se myös pohjautuu hieman edellisen elokuvan, Casino Royalen taustalle. Pelissä ääninäyttelevät myös elokuvissa esiintyneet näyttelijät, kuten Eva Green, Olga Kurylenko, Mads Mikkelsen ja Judi Dench.
Pelaaminen

Pelaaja ohjaa James Bondia läpi tasojen, tarkoituksenaan läpäistä tehtäviä ja tappaa vihollisia. Pelaaja voi kerätä enintään kolme asetta käyttöönsä, minkä jälkeen pelaaja voi joko vaihtaa aseita tai pudottaa ne ottaakseen toisen aseen. Pelissä tärkeää on hiiviskely: pelaajan pitää hiipiä vihollisten ohi ja varoa valvontakameroita sekä käyttää äänenvaimentimia. Tulitaistelutilanteissa on järkevää suojautua seinämien ja kappaleiden taakse, ettei vihollinen osu pelihahmoon. Pelaaja voi kukistaa vihollisiaan myös lähitaistelun avulla. Ammuskelun ja hiiviskelyn lisäksi pelaaja voi hakkeroida tietokoneita, tarkastella valvontakameroita, katsoa viestejä matkapuhelimesta ja tuhota sähköjärjestelmiä.
Pelissä on neljä vaikeusastetta: New Recruit (helppo), Field Operative (normaali), Agent (keskivaikea) ja 007 (vaikea). Peli sisältää myös verkkomoninpelin, jota voi pelata yhtä aikaa jopa 12 pelaajaa.
Eri konsoleiden versioissa on omia ominaisuuksia; esimerkiksi PlayStation 2 -versiossa on käytössä vain kolmannen persoonan kuvakulma, Wii-versio sisältää verkkopelin lisäksi tavallisen neljän pelaajan moninpelin ja DS-versio taas on Legend of Zeldan tapainen seikkailupeli.
PlayStation 3:n, Xbox 360:n, Wiin ja Windowsin versiot pelistä sisältävät verkkomoninpelin, jossa pelaaja voi haastaa muita pelaajia. Pelin pisteiden saaminen perustuu Call of Duty 4: Modern Warfaren pisteiden laskuun. Eroa on kuitenkin se, että pelaaja voi ostaa pisteillä uusia aseita ja parannuksia sen sijaan, että ne parantuisivat taso tasolta. Verkkopelissä on viisi eri pelimuotoa.
Vastaanotto

Pelin PlayStation 3 -versio on saanut IGN:n arvostelussa arvosanaksi 6.8/10. GameSpot antoi arvostelussaan pelille arvosanaksi 7/10.
Ääninäyttelijät

| 0 | 1 | 2 |
| --- | --- | --- |
|  Daniel Craig  | … |  James Bond   |
|  Olga Kurylenko  | … |  Camille Montes   |
|  Mathieu Amalric  | … |  Dominic Greene   |
|  Judi Dench  | … |  M   |
|  Mads Mikkelsen  | … |  Le Chiffre   |
|  Eva Green  | … |  Vesper Lynd   |
|  Nick Jameson  | … |  Bill Tanner   |
|  Joseph Millson  | … |  Carter   |
|  Ike Amadi  | … |  Mollaka   |
|  Greg Eagles  | … |  Steven Obanno   |
|  Adam Godley  | … |  Guy Haines   |
|  Enn Reitel  | … |  herra White   |
Aiheesta muualla

007: Quantum of Solace MobyGamesissa (englanniksi)
Quantum of Solace (videopeli) Internet Movie Databasessa (englanniksi)
Rakovalkea

Rakovalkea
Rakovalkea on eränkävijän nuotiotyyppi. Siinä asetetaan kaksi puupölkkyä, jotka ovat mielellään keloa, päällekkäin vaakasuoraan asentoon maahan. Erään mitan mukaan pölkkyjen pituus on kirvesvarren pituus yöpyjää kohden kahdeksantuumaista (20cm) suoraa keloa. Pölkyt koverretaan kirveellä vastakkain tulevilta puoliltaan hiukan koveriksi. Pölkkyjen väliin asetetaan molempiin päihin tuluspuut. Tuli pistetään palamaan kiehisten avulla puiden väliin. Rakovalkea palaa hyvin tehtynä koko yön ja antaa lämpöä pitkään. Usein tuulensuojaksi tehdään lisäksi laavu.
Metsänhoitaja A. E. Järvinen suunnitteli louevaatteen, jota käytetään selkäpuolen lämmittäjänä. Rakovalkean lämpö säteilee pystytetystä louevaatteesta alas ja louevaate estää myös kylmän vedon eli juulan.
Aiheesta muualla

Rakovalkea.org (Arkistoitu – Internet Archive)
Nalle Corander: Erilaiset nuotiot
Rovaseudun pystykorvakerho: Rakovalkea (Arkistoitu – Internet Archive)
PartioWiki: Rakovalkea
Rain Fall

| Rain Fall |
| --- | --- |

Ohjaaja:  Max Mannix
Käsikirjoittaja:  Max Mannix
Perustuu:  Barry Eislerin romaaniin Tokion varjot (2002)
Tuottaja:   Megumi Fukasawa  Satoru Iseki  Tsutomu Sakurai  Joshua Zeman  Joseph Zolfo 
Säveltäjä:  Kenji Kawai
Kuvaaja:  Jack Wareham
Leikkaaja:  Matt Bennett
Pääosat:   Kippei Shîna  Gary Oldman  Kyōko Hasegawa 
Valmistustiedot
Valmistusmaa:  Japani
Tuotantoyhtiö:   3 Dogs and a Pony  Tara Contents 
Levittäjä:  Netflix
Ensi-ilta:   2009-04-1616. huhtikuuta 2009 (Japani)  
Kesto:  111 minuuttia
Alkuperäiskieli:  japani, englanti
Aiheesta muualla
IMDb 
Elonet
AllMovie
Infobox OKNimi-testi OK: 
Rain Fall (DVD- ja blu-ray-levityksessä Rain Fall – Tokion varjot; engl. Rain Fall; jap. レイン・フォール/雨の牙, Rein fôru: Ame no kiba) on vuonna 2009 ensi-iltansa saanut Max Mannixin ohjaama ja käsikirjoittama japanilainen toimintatrilleri, jonka pääosissa ovat Kippei Shîna, Gary Oldman ja Kyōko Hasegawa. Rain Fall perustuu Barry Eislerin romaaniin Tokion varjot (A Clean Kill in Tokyo; aikaisempana nimenä Rain Fall, 2002), jonka pohjalta Max Mannix sovitti elokuvan käsikirjoituksen. Rain Fall kertoo palkkamurhaajasta, joka päätyy suojelemaan uhrinsa tytärtä CIA:n salamurhaajilta.
Rain Fall kuvattiin seitsemän miljoonan dollarin budjetilla Japanissa alkuvuonna 2008. Rain Fall sai ensi-iltansa Tokiossa 16. huhtikuuta 2009, ja maanlaajuinen ensi-ilta Japanissa oli 25. huhtikuuta 2009. Sony Pictures Entertainment vastasi elokuvan Japanin teatterilevityksestä. Suomessa elokuva ei saanut teatteriensi-iltaa, mutta Sandrew Metronome Distribution Finland Oy julkaisi sen myöhemmin DVD:lle ja blue-raylle vuonna 2011.
Juoni

Japanilais-amerikkalainen John Rain on palkkamurhaaja, joka ansaitsee valtavia summia kyvyllään lavastaa murha luonnolliseksi kuolemaksi. Erään rutiinikeikan jälkeen Rain huomaa sekaantuneensa alamaailman valtapeliin ja kiihtyvä ajojahti nostaa esiin myös henkilöitä hänen menneisyydestään. Niin Tokion poliisivoimissa palveleva vanha ystävä kuin Japanin CIA:n päällikkökin kiinnostuvat tietokonelevykkeestä, jonka sisältämät todisteet voisivat tuhota koko Japanin hallitsevan poliittisen liittouman ja Rain päätyy suojelemaan tappamansa poliitikon tytärtä.
Aiheesta muualla

Rain Fall Internet Movie Databasessa (englanniksi)
Rain Fall Elonet.
Rain Fall AllMoviessa. (englanniksi)
Rain Fall Kinenotessa (japaniksi)
Raúl Prebisch

Raúl Prebisch vuonna 1954.
Raul Prebisch (1901–1986) oli argentiinalainen taloustieteilijä. Vuodesta 1950 hän toimi Yhdistyneiden Kansakuntien eri tehtävissä, esimerkiksi YK:n kauppa- ja kehityskonferenssin Unctadin pääjohtajana.
Prebisch toimi taloustieteen professorina Buenos Airesin yliopistossa vuosina 1925–1948. Kyseisen kauden aikana hän toimi myös maan apulaisvaltiovarainministerinä ja Argentiinan Pankin pääjohtajana. Tutkijana Prebisch perehtyi erityisesti kehitysmaiden ongelmiin ja ehdotti niiden aseman parantamiseksi suojatulleja, talousavun lisäämistä ja kehitysmaiden viennin kasvattamista. Tätä Prebischin mallia pidetään edelleen käyttökelpoisena toimintatapana. Prebisch sai vuonna 1974 Intian valtion myöntämän Jawaharlal Nehru -palkinnon kansojen välisen ymmärtämyksen, hyvän tahdon ja ystävyyden edistämisestä.
Rakonokat

| Rakonokat |
| --- | --- |
 Aasianrakonokka (Anastomus oscitans)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Haikaralinnut Ciconiiformes
Heimo::  Kattohaikarat Ciconiidae
Suku::  Rakonokat Anastomus  Bonnaterre, 1791
Katso myös
   Rakonokat Wikispeciesissä   Rakonokat Commonsissa 
Infobox OKNimi-testi OK: 
Rakonokat (Anastomus) on kattohaikaroiden heimoon kuuluva haikarasuku. Sukuun kuuluu kaksi lajia:
Aasianrakonokka (Anastomus oscitans) ja
Afrikanrakonokka (Anastomus lamelligerus).
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
Pääskynlampi

| Pääskynlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°39′47″N, 27°00′46″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Puulaan 
Järvinumero:  14.923.1.158
Mittaustietoja
Pinnankorkeus:  96,9 m  
Pituus:  540 m  
Leveys:  120 m  
Rantaviiva:  1,121 km  
Pinta-ala:  3,97 ha  
Saaria:  ei saaria 
 fiPääskynlampi 
Pääskynlampi  on Etelä-Savossa Mikkelissä  Otavan lähellä sijaitseva lampi.
Maantietoa

Lampi on 540 metriä pitkä, 120 metriä leveä, ja sen pinta-ala on 4,0 hehtaaria. Lammella ei ole kartan mukaan saaria.  Sen rantaviivan pituus on 1,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 96,9 metriä mpy.
Rain

| Rain> 비 |
| --- | --- |
 Rain kesäkuussa 2014
Henkilötiedot
Koko nimi:  Jung Ji-hoon (정지훈)
Syntynyt: 25. kesäkuuta 1982 (ikä 42) Seosan, Etelä-Chungcheong, Etelä-Korea
Kansalaisuus:   Etelä-Korea
Ammatti:  laulaja-lauluntekijä, näyttelijä, tanssija
Muusikko
Taiteilijanimi:  Rain, Bi Rain, B.Ryong
Aktiivisena:  1998—2000, 2002—
Tyylilajit:  K-pop, R&B
Soittimet:  piano ja kitara 
Levy-yhtiöt:  JYP, J. Tune, WME, Cube, R.A.I.N. Company
Aiheesta muualla
Kotisivut
  [ Muokkaa Wikidatassa ] [ ohje ]  
Rain (kor. 비, Bi, oik. Jung Ji-Hoon, kor. 정지훈; s. 25. kesäkuuta 1982 Soul tai Seosan, Korean tasavalta) on korealainen laulaja ja näyttelijä.
Elämäkerta

Ji-Hoon syntyi Etelä-Koreassa. Hän kiinnostui R&B:stä ja hip hop-tanssista ollessaan kuudennella luokalla. Nuorena hän kuului "Fanclub"-nimiseen poikabändiin, mutta ryhmä oli lyhytikäinen ja hajosi pian. CNN:n haastattelussa Ji-Hoon muistelee tulleensa monta kertaa hylätyksi ulkonäkönsä vuoksi: "Itse asiassa minulle kerrottiin yhden koe-esiintymisen jälkeen, että lauloin ja tanssin hyvin, mutta en päässyt läpi, koska minulle ei ollut tehty silmäluomileikkausta." Lopulta kuitenkin JYP Entertainment otti Ji-Hoonin listoilleen ja hän pääsi harjoittelijaksi. Harjoitusjakson alkuvuosina hän oli taustatanssija.
Vuonna 2002 ilmestyi debyyttialbumi Bad Guy ja hänet esiteltiin medialle taiteilijanimellä "Rain". Albumin ilmestymisen jälkeen Ji-Hoon keskeytti laulajanuransa keskittyäkseen näyttelemiseen TV-draamasarjassa 상두야, 학교가자! (Sangdooya, hakgyo kaja! — engl. "Sang Doo, Let's Go to School!"). Menestyksekästä ensialbumia ja näyttelijänuraa seurasi Rainin toinen albumi How To Avoid The Sun, jonka nimikkokappale "Ways to Avoid the Sun" nousi hitiksi.
Vuonna 2004 Rain esiintyi toisessa draamasarjassa nimeltä 풀하우스 (Pul hauseu — "Full House"). Sarja oli yksi Korean kaikkien aikojen katsotuimmista. Sarjaa esitettiin myös monessa muussa maassa, mukaan lukien Filippiinit, Malesia, Indonesia, Singapore, Vietnam, Thaimaa, Kiina, Japani, Taiwan ja Amerikka. Rooli toi hänelle parhaan näyttelijän palkinnon KBS:n palkintogaalassa.
Rainin kolmatta albumia It's Rainin myytiin yli miljoona kappaletta Aasiassa. JYP Entertainmentin mukaan albumi oli Rainin menestyksekkäin sekä kotimaassa että ulkomailla. Rainin ensimmäisen konserttikiertueen Rainy Day liput myytiin loppuun ensimmäisenä myyntipäivänä. Konsertteja järjestettiin sekä Etelä-Koreassa että Japanissa.
Huhtikuussa 2006 Rain mainittiin aikakauslehti Timen internet-sivuilla artikkelissa "The 100 Most Influential People Who Shape Our World". Vuonna 2007 Timen lukijat äänestivät hänet vaikutusvaltaisimmaksi henkilöksi internet-kyselyssä, vaikkakaan Rain ei ollut itse lehden listalla. Hän ja Stephen Colbert ovat siitä lähtien taistelleet leikkimielisesti ykkössijasta. Lisäksi Rain pääsi vuonna 2007 Peoplen listalle "The Most Beautiful People".
TV-sarjan jälkeen Rain on esiintynyt kolmessa elokuvassa: Park Chan-wookin romanttisessa komediassa Olen kyborgi, mutta se sopii (싸이보그지만 괜찮아 — I'm a Cyborg, But That's OK, 2006), Wachowskin veljesten draamassa Speed Racer (2008), James McTeiguen uutuudessa Ninja Assassin (2009) ja draamasarjassa Please Come Back Mister (2016).
Aiheesta muualla

Rain KMDb-sivustolla (koreaksi)
Rintamäki

Rintamäki on muun muassa seuraavien henkilöiden sukunimi:
Anne Rintamäki (s. 1963), poliisi, yrittäjä, perussuomalaisten poliitikko ja kansanedustaja
Arto Rintamäki (s. 1950), näyttelijä ja muusikko
Juha Rintamäki (s. 1969), pappi, Helsingin seurakuntayhtymän johtaja ja kokoomuslainen poliitikko
Jukka Rintamäki (s. 1974), ruotsinsuomalainen muusikko ja säveltäjä
Jussi Rintamäki (s. 1935), pika- ja aitajuoksija
Mirka Rintamäki (s. 1993), pesäpalloilija
Raija Rintamäki, kirjallisuuden suomentaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Qobustan

| Qobustan |
| --- | --- |
 Diri Baban mausoleumi.
 Qobustan
 Koordinaatit: 40°32′12″N, 48°55′58″E 
Valtio:   Azerbaidžan
Piiri:  Qobustan
Kaupungiksi:  2008
Väkiluku (2010):  4 100
Infobox OKVirheellinen NIMI-arvo: 
Qobustan (ven. Гобустан, Gobustan; vuoteen 2008 saakka Mərəzə, ven. Мараза, Maraza) on kaupunki Azerbaidžanissa. Se sijaitsee Kaukasusvuoriston reuna-alueella 101 kilometriä Bakusta länteen. Kaupunki on Qobustanin piirin keskus. Sen kautta  kulkee Bakusta Georgian rajalle johtavan M1-valtatie. Asukkaita on 4 100 henkeä (vuonna 2010).
Mərəzəstä tuli kaupunkimainen taajama vuonna 1968. Vuonna 2008 se sai kaupungin statuksen ja nimen Qobustan.
Kaupunki on viljan viljelyyn keskittyneen maatalousalueen keskus. Nähtävyyksiin kuuluvat vuonna 1402 rakennettu Diri baban hautakammio ja 1600-luvun karavaaniseraijin rauniot. Paikkakunta tunnetaan siellä kudotuista matoista.
Qobustan on myös Bakun Qaradağin piiriin kuuluva taajama ja sen lähellä sijaitseva, kalliopiirroksistaan kuuluisa luonnonsuojelualue.
Aiheesta muualla

Qobustanin piirin sivusto (azeriksi)
Ranskan Division 1 -kausi 1957–1958

Division 1 -kausi 1957–1958 oli 20. kausi, jolloin pelattiin jalkapallon Ranskan-mestaruudesta. Kauden mestaruuden voitti Stade de Reims.
Sarjataulukko

| --- | --- |
Värien selitykset
    : Mestari
    : Putoaminen
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| # | Joukkue | O | V | T | H | M+ | M- | Ero | Pst |
| 1 | Stade de Reims | 34 | 22 | 4 | 8 | 89 | 42 | +47 | 48 |
| 2 | Nîmes Olympique | 34 | 16 | 9 | 9 | 61 | 39 | +22 | 41 |
| 3 | Angers SCO | 34 | 16 | 9 | 9 | 65 | 46 | +19 | 41 |
| 4 | AS Monaco | 34 | 15 | 11 | 8 | 50 | 35 | +15 | 41 |
| 5 | CS Sedan-Ardennes | 34 | 16 | 6 | 12 | 74 | 70 | +4 | 38 |
| 6 | Lille OSC | 34 | 17 | 3 | 14 | 71 | 59 | +12 | 37 |
| 7 | AS Saint-Étienne | 34 | 10 | 17 | 7 | 55 | 52 | +3 | 37 |
| 8 | Olympique lyonnais | 34 | 13 | 9 | 12 | 51 | 53 | -2 | 35 |
| 9 | RC Paris | 34 | 13 | 7 | 14 | 61 | 62 | -1 | 33 |
| 10 | Toulouse FC | 34 | 13 | 7 | 14 | 53 | 57 | -4 | 33 |
| 11 | RC Lens | 34 | 13 | 7 | 14 | 55 | 62 | -7 | 33 |
| 12 | FC Sochaux | 34 | 13 | 6 | 15 | 61 | 61 | 0 | 32 |
| 13 | OGC Nice | 34 | 10 | 11 | 13 | 71 | 53 | +18 | 31 |
| 14 | Olympique Alésien | 34 | 10 | 8 | 16 | 41 | 59 | -18 | 28 |
| 15 | US Valenciennes-Anzin | 34 | 8 | 12 | 14 | 37 | 64 | -27 | 28 |
| 16 | Olympique de Marseille | 34 | 8 | 10 | 16 | 46 | 65 | -19 | 26 |
| 17 | FC Metz | 34 | 9 | 8 | 17 | 45 | 68 | -23 | 26 |
| 18 | AS Béziers | 34 | 9 | 6 | 19 | 38 | 77 | -39 | 24 |
Ranskan Division 1 -kausi 1955–1956

Division 1 -kausi 1955–1956 oli 18. kausi, jolloin pelattiin jalkapallon Ranskan-mestaruudesta. Kauden mestaruuden voitti OGC Nice.
Sarjataulukko

| --- | --- |
Värien selitykset
    : Mestari
    : Putoaminen
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| # | Joukkue | O | V | T | H | M+ | M- | Ero | Pst |
| 1 | OGC Nice | 34 | 18 | 7 | 9 | 60 | 43 | +17 | 43 |
| 2 | RC Lens | 34 | 19 | 4 | 11 | 65 | 49 | +16 | 42 |
| 3 | AS Monaco | 34 | 17 | 7 | 10 | 63 | 45 | +18 | 41 |
| 4 | AS Saint-Étienne | 34 | 15 | 11 | 8 | 68 | 53 | +15 | 41 |
| 5 | Olympique de Marseille | 34 | 16 | 8 | 10 | 55 | 49 | +6 | 40 |
| 6 | RC Paris | 34 | 17 | 5 | 12 | 74 | 58 | +16 | 39 |
| 7 | Toulouse FC | 34 | 14 | 10 | 10 | 51 | 46 | +5 | 38 |
| 8 | Olympique lyonnais | 34 | 15 | 7 | 12 | 50 | 49 | +1 | 37 |
| 9 | CS Sedan-Ardennes | 34 | 14 | 8 | 12 | 53 | 56 | -3 | 36 |
| 10 | Stade de Reims | 34 | 13 | 8 | 13 | 61 | 50 | +11 | 34 |
| 11 | FC Sochaux | 34 | 12 | 8 | 14 | 47 | 50 | -3 | 32 |
| 12 | FC Nancy | 34 | 13 | 6 | 15 | 51 | 61 | -10 | 32 |
| 13 | Nîmes Olympique | 34 | 11 | 9 | 14 | 64 | 56 | +8 | 31 |
| 14 | RC Strasbourg | 34 | 12 | 6 | 16 | 54 | 66 | -12 | 30 |
| 15 | FC Metz | 34 | 11 | 7 | 16 | 49 | 68 | -19 | 29 |
| 16 | Lille OSC | 34 | 10 | 4 | 20 | 58 | 65 | -7 | 24 |
| 17 | Girondins de Bordeaux | 34 | 9 | 6 | 19 | 45 | 69 | -24 | 24 |
| 18 | AS Troyes-Savinienne | 34 | 5 | 9 | 20 | 43 | 78 | -35 | 19 |
Ranskan Fed Cup -joukkue

| 0 | 1 | 2 |
| --- | --- | --- |
Ranskan Fed Cup -joukkue
Kapteeni: Yannick Noah
ITF-ranking: 4.
Ensimmäinen vuosi: 1963
Vuodet: 57
Maaottelut (V–T): 151 (92–59)
Vuodet maailmanlohkossa: 39
Mestaruudet: 2
Päivitetty: 26.2.2019
Ranskan Fed Cup -joukkue edustaa Ranskaa Fed Cupissa. Se toimii Ranskan tennisliiton alaisuudessa. Ranska osallistui Fed Cupiin ensimmäisen kerran vuonna 1963. Kaiken kaikkiaan Ranska on pelannut 151 maaottelua, joista voittanut 92 ja hävinnyt 59. Ranska on saavuttanut kaksi mestaruutta, vuosina 1997 ja 2003.
Vuoden 2019 Fed Cupissa pelanneet

Caroline Garcia
Alizé Cornet
Pauline Parmentier
Fiona Ferro
Ranskan Division 1 -kausi 1954–1955

Division 1 -kausi 1954–1955 oli 17. kausi, jolloin pelattiin jalkapallon Ranskan-mestaruudesta. Kauden mestaruuden voitti Stade de Reims.